Han prøvede lykken i [[USA]] og turnerede i [[1919]] i [[New York (delstat)|New York]] og [[Nebraska]]; men amerikanerne brød sig ikke om hans tegninger og forstod ikke hans [[humor]]. Hans hjemve gjorde ikke oplevelsen bedre. Pludselig aflyste han alle engagementer, og mens han ventede på skibslejlighed til Danmark, fordrev han tiden med at gå i [[biograf]]en. Han var hjemme igen til jul og havde snart lavet Danmarks første [[tegnefilm]], ''Øen'', med De tre små mænd i hovedrollerne. Filmen havde [[premiere]] i Paladsteateret i København. Sammen med filmfotografen Karl Wieghorst lavede Storm P. yderligere fire tegnefilm med De tre små mænd og Nummermanden.<ref>[https://stormp.dk/storm-p/de-3-sma-maend-og-nummermanden De 3 små mænd &amp; Nummermanden | Storm-P<!-- Bot genereret titel -->]</ref>
Litteratur Kunst Maleri Teknologi Humor